**Ministru kabineta rīkojuma projekta "Grozījums darbības programmas "Cilvēkresursi un nodarbinātība" papildinājumā" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Grozījums darbības programmas "Cilvēkresursi un nodarbinātība" papildinājumā (turpmāk – rīkojuma projekts) sagatavots, jo nepieciešams veikt finansējuma pārdali starp apakšaktivitātēm, sekmējot Valsts kancelejas administrētajās aktivitātēs un apakšaktivitātēs noteiktā finansējuma pilnīgu apguvi |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Valsts kancelejas kā Eiropas Savienības fondu atbildīgās iestādes (turpmāk – Valsts kanceleja) administrēto aktivitāšu progress liecina, ka izveidojies Eiropas Sociālā finansējuma atlikums 1.5.2.2.2. apakšaktivitātē "Nevalstisko organizāciju administratīvās kapacitātes stiprināšana" (turpmāk – 1.5.2.2.2. apakšaktivitāte) 100 266 *euro* apmērā (dati uz 17.03.2014) un 1.5.2.2.3. apakšaktivitātē "Atbalsts pašvaldībām kapacitātes stiprināšanā Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" (turpmāk – 1.5.2.2.3. apakšaktivitāte) 105 163 *euro* apmērā(dati uz 17.03.2014).  Tā kā 1.5.2.2.3. apakšaktivitātes īstenošana ir noslēgusies 2013. gada 31. decembrī, bet 1.5.2.2.2. apakšaktivitātes īstenošana noslēdzas 2014. gada 31. decembrī (šajā apakšaktivitātē vairs netiek plānota atklāta projektu iesniegumu atlase), tad, lai nodrošinātu efektīvu DPP noteiktā finansējuma apguvi, Valsts kanceleja ierosina 1.5.2.2.2. un 1.5.2.2.3. apakšaktivitātē atbrīvoto finansējumu pārdalīt uz 1.5.2.2.1. apakšaktivitāti "Sociālo partneru administratīvās kapacitātes stiprināšana" (turpmāk – 1.5.2.2.1. apakšaktivitāte). Tiks pārdalīts Eiropas Sociālā fonda finansējuma atlikums 1.5.2.2.2. apakšaktivitātē – 86 901 *euro* apmērāun 1.5.2.2.3. apakšaktivitātē – 101 917 *euro* apmērā(dati uz 22.01.2014).  Priekšlikumu veikt pārdali uz 1.5.2.2.1. apakšaktivitāti Valsts kanceleja ierosina, jo Latvijas sociālajiem partneriem – Latvijas Darba devēju konfederācijai (turpmāk – LDDK) un Latvijas Brīvo arodbiedrību savienībai (turpmāk – LBAS) ir plānoti vairāki pasākumi Latvijas prezidentūras Eiropas Savienības Padomē mērķu sasniegšanai. Tā kā LDDK un LBAS šobrīd īsteno ierobežotas atlases projektus 1.5.2.2.1. apakšaktivitātē, Valsts kanceleja sadarbībā ar Latvijas prezidentūras Eiropas Savienības Padomē sekretariātu, sociālajiem partneriem un Sabiedrības integrācijas fondu kā Eiropas Savienības fondu sadarbības iestādi ir izvērtējusi iespēju daļu no Latvijas prezidentūras Eiropas Savienības Padomē rīkotajiem pasākumiem īstenot LDDK un LBAS projektu ietvaros. Finanšu ministrijā kā Eiropas Savienības fondu vadošajā iestādē ir iesniegta informācija un indikatīvais finansiālais aprēķins par plānotajiem pasākumiem, kurus varētu iekļaut LDDK un LBAS īstenotajos projektos un līdz ar to finansēt no Eiropas Sociālā fonda līdzekļiem. Plānotie pasākumi – Sociālo partneru forums "Sociālā dialoga loma ekonomiskās izaugsmes un kvalitatīvu darbavietu nodrošināšanā", Starptautiska konference "Uzņēmējdarbība reģionos Eiropas Savienības konkurētspējas stiprināšanai", Starptautiska konference "Arodbiedrību loma ilgtspējīgas izaugsmes un cienīgu darbavietu izveidē", administratīvās kapacitātes celšanas pasākumu kopums: "Ekspertīze Latvijas prezidentūras Eiropas Savienības Padomē 2015. gadā jautājumos", Baltijas valstu arodbiedrību jauniešu forums: "Baltijas arodbiedrību jauniešu līdzdalības stiprināšana lēmumu pieņemšanā Eiropas un nacionālā līmenī". Sociālo partneru pasākumi Latvijas prezidentūras Eiropas Padomē ietvaros ilgtermiņā veicinās Latvijas sociālo partneru iesaisti Eiropas aktivitātēs, Eiropas Savienības tiesību un politikas dokumentu tapšanā, kā arī uzlabos sociālo partneru eiropeisko domāšanu un apziņu, kā arī sekmēs dialogu un sadarbību ar publiskās pārvaldes iestādēm. Pasākumi sniegs ieguldījumu Latvijas publiskās pārvaldes informētības un izpratnes līmeņa paaugstināšanai par sociālā dialoga jautājumiem, iepazīstoties ar ES dalībvalstu labās prakses piemēriem. Kopumā visi pasākumi sniegs ieguldījumu sociālā dialoga attīstībā ES kopumā un atsevišķi tās dalībvalstīs, aktualizējot sociālo partneru ieguldījumu uzņēmējdarbības attīstībai, nodarbinātības un konkurētspējas sekmēšanai.  Darbības programmas "Cilvēkresursi un nodarbinātība" papildinājuma grozījuma mērķis ir veicināt Valsts kancelejai noteiktā finansējuma pilnīgu apguvi:   1. samazinot 1.5.2.2.2. apakšaktivitātes kopējās attiecināmās izmaksas no 3 652 175 *euro* uz 3 565 274 *euro*, t. sk. attiecīgi mainot Eiropas Sociālā fonda finansējumu no 3 395 753 *euro* uz 3 308 852 *euro*; 2. samazinot 1.5.2.2.3. apakšaktivitātes kopējās attiecināmās izmaksas no 2 017 825 *euro* uz 1 915 908 *euro*; 3. palielinot 1.5.2.2.1. apakšaktivitātes kopējo finansējumu no 3 183 739 *euro* uz 3 372 557 euro, kā arī attiecīgi mainot Eiropas Sociālā fonda finansējumu no 2 706 177 *euro* uz 2 894 995 *euro* |
| 3. | Projekta izstrādē iesaistītās institūcijas | Valsts kancelejas Eiropas Savienības struktūrfondu departaments |
| 4. | Cita informācija | Nav |
| Anotācijas II un III sadaļa – projekts šīs jomas neskar | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Grozījums darbības programmas "Cilvēkresursi un nodarbinātība" papildinājumā (apstiprināts ar Ministru kabineta 2008. gada 9. aprīļa rīkojumu Nr. 197 "Par darbības programmas "Cilvēkresursi un nodarbinātība" papildinājuma apstiprināšanu") izskatāms Ministru kabinetā vienlaicīgi ar grozījumu Ministru kabineta 2008. gada 25. novembra noteikumos Nr. 963 "Noteikumi par darbības programmas "Cilvēkresursi un nodarbinātība" papildinājuma 1.5.2.2.2. apakšaktivitāti "Nevalstisko organizāciju administratīvās kapacitātes stiprināšana"" un grozījumu Ministru kabineta 2008. gada 2. jūnija noteikumos Nr. 396 "Noteikumi par darbības programmas "Cilvēkresursi un nodarbinātība" papildinājuma apakšaktivitāti "Sociālo partneru administratīvās kapacitātes stiprināšana"". Tā kā 1.5.2.2.3. apakšaktivitātes īstenošana ir noslēgusies 2013. gada 31. decembrī, tad Ministru kabineta 2008. gada 25. novembra noteikumos Nr. 962 "Noteikumi par darbības programmas "Cilvēkresursi un nodarbinātība" papildinājuma 1.5.2.2.3. apakš­aktivitāti "Atbalsts pašvaldībām kapacitātes stiprināšanā Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai"" grozījumi netiek veikti, attiecīgi tiek pievienots protokollēmuma projekts |
| 2. | Atbildīgā institūcija | Valsts kancelejas Eiropas Savienības struktūrfondu departaments |
| 3. | Cita informācija | Nav |
| Anotācijas V, VI, un VII sadaļa – projekts šīs jomas neskar | | |

Ministru prezidente Laimdota Straujuma

Vizē:

Valsts kancelejas direktore Elita Dreimane

2014.04.16. 16:53

815

Garkalne, 67082950

[maruta.garkalne@mk.gov.lv](mailto:maruta.garkalne@mk.gov.lv)